སྦྱིན་བདག་ཆེན་པོའི་ལྷག་བསམ་རྨ་མེད་ཀྱི་མཐུ་ལ་བརྟེན་ནས།མ་བྱོན་སྐལ་བཟང་འདུན་པ་ཆོས་ཀྱི་རྗེ།།ཀུན་མཁྱེན་སྐད་གཉིས་སྨྲ་བ་ཐུགས་རྗེ་ཅན།།འགྲོ་མགོན་བུ་བཞིན་སྐྱོང་བའི་རྩ་ལག་མཆོག།སྟོན་པ་རྒྱལ་ཚལ་བུ་སྟོན་རིན་ཆེན་གྲུབ།མཆོག་དེ་ཉིད་ལྕགས་ཕོ་སྦྲེལ་ལོསྤྱི་ལོདགུང་ལོ་སུམ་ཅུ་སོ་གཅིག་ལ་ཕེབས་དུས་སུ་དཔལ་ཞྭ་ལུ་གསེར་ཁང་དུ་ཕྱག་ཕེབས།ཞྭ་ལུའི་ཁྲི་དཔོན་གྱིས་སྔོན་ཁྱིམ་བདག་མགོན་མེད་ཟས་སྦྱིན་གྱིས་བཅོམ་ལྡན་འདས་ལ་ཞབས་ཏོག་ཇི་ལྟར་ཞུས་པ་ལྟར་དུ་ཆོས་རྗེ་དེ་ཉིད་ལ་གུས་པ་ཆེན་པོས་ཞབས་ཏོག་ཚུལ་བཞིན་བྱས།ལུས་ལོངས་སྤྱོད་གཉེན་འབངས་འཁོར་དང་བཅས་པ་ཐམས་ཅད་ཕུལ་ནས་སྤྱིར་སངས་རྒྱས་བསྟན་པ་དར་བ་དང་།སྒོས་སུ་ཞྭ་ལུ་ཡོན་མཆོད་དར་ཞིང་རྒྱས་པ་ཡོང་བའི་སྐྱབས་ཞུ་ལྟར་བདག་ཉིད་ཆེན་པོས་དགྱེས་པར་ཞལ་གྱིས་བཞེས།